GHIDUL PARTICIPANTULUI
EMERGal – Conferința Multidisciplinară în Medicina de Urgență
Vă mulțumim pentru interesul acordat participării la EMERGal – Conferința Multidisciplinară în Medicina de Urgență.
Prezentul ghid are rolul de a oferi participanților informațiile esențiale privind desfășurarea evenimentului, condițiile de acces, regulile de participare, documentele aferente și aspectele logistice aplicabile pe întreaga durată a conferinței.
Prin înscrierea și/sau prin prezența la eveniment, participantul confirmă că a luat la cunoștință prezentul ghid și acceptă condițiile generale de participare stabilite de organizatori.

1. Informații generale
EMERGal – Conferința Multidisciplinară în Medicina de Urgență este un eveniment profesional și științific dedicat medicinei de urgență, specialităților conexe, colaborării multidisciplinare și educației medicale continue.
Organizatorii își rezervă dreptul de a stabili structura programului, formatul evenimentului, condițiile de participare, categoriile de participanți eligibili, precum și orice măsuri logistice sau organizatorice necesare pentru buna desfășurare a conferinței.

2. Limba oficială a conferinței
Limba oficială a conferinței EMERGal este limba română. Prezentările, sesiunile științifice și comunicările oficiale vor fi susținute, de regulă, în limba română, cu excepția situațiilor în care organizatorii sau invitații anunță în mod expres altfel.

3. Înscrierea și validarea participării
Participarea la conferință se realizează pe baza înscrierii prealabile, în condițiile comunicate pe site-ul oficial al evenimentului sau prin canalele oficiale ale organizatorilor.
În funcție de categoria de participare, validarea înscrierii poate presupune completarea formularului de înregistrare, transmiterea documentelor solicitate, confirmarea din partea organizatorilor și, după caz, achitarea taxei de participare.
Organizatorii își rezervă dreptul de a verifica exactitatea datelor furnizate la înscriere și de a refuza sau invalida participarea în situația în care informațiile comunicate sunt incomplete, incorecte, neconforme sau dacă participantul nu îndeplinește condițiile anunțate de participare.
Politica de modificare, înlocuire și anulare a participării
Taxa de participare achitată pentru EMERGal 2026 este nerambursabilă, indiferent de motivul neparticipării, cu excepția situațiilor expres prevăzute de lege sau imputabile organizatorului.
În cazul în care participantul înscris nu mai poate participa la eveniment, acesta poate solicita schimbarea/înlocuirea participantului, fără perceperea unei taxe suplimentare, până cel târziu la data de 04 septembrie 2026.
Solicitarea de modificare se transmite în scris, la adresa contact@emergal.ro, și trebuie să includă datele participantului inițial și datele complete ale persoanei care îl înlocuiește.
După data de 04 septembrie 2026, modificarea datelor de participare nu mai poate fi garantată, întrucât materialele, ecusoanele, documentele de participare și evidențele administrative ale conferinței vor fi deja în proces de finalizare.
Nu se aplică reduceri de grup, iar taxa achitată nu poate fi reportată pentru alte evenimente, ediții viitoare sau alte servicii, cu excepția cazului în care organizatorul decide altfel în mod expres.

4. Infostand / Secretariat
Fiecare participant se va prezenta la Infostandul / Secretariatul EMERGal pentru înregistrare, validarea participării și ridicarea materialelor conferinței.
Infostandul reprezintă punctul oficial de informare și suport pentru participanți. Orice solicitări privind accesul, documentele de participare, programul, orientarea în locație sau alte aspecte organizatorice vor fi adresate echipei de la Infostand.
Recomandăm tuturor participanților să ajungă din timp la locație, pentru a evita aglomerarea în zona de check-in și pentru a putea participa la sesiunile din program în cele mai bune condiții.

5. Educație Medicală Continuă
În vederea obținerii creditelor EMC, organizatorii vor depune documentele necesare la Colegiul Medicilor din România - OAMGMAMR și/sau la alte instituții profesionale competente care realizează managementul activităților de educație medicală continuă, în conformitate cu reglementările aplicabile.
Acordarea creditelor EMC este condiționată de respectarea cerințelor prevăzute de legislația în vigoare, de regulamentele instituțiilor competente și de procedurile de validare stabilite pentru eveniment.

6. Certificatul de participare
Certificatul de participare cu credite EMC va fi emis FIZIC, exclusiv participanților care sunt prezenți la eveniment și care întrunesc condițiile prevăzute de legislația aplicabilă și de regulamentele profesionale în vigoare.
Simpla înscriere la eveniment nu garantează automat emiterea certificatului de participare și nici acordarea creditelor EMC.
Participanții au obligația de a respecta toate cerințele privind înregistrarea, validarea prezenței și eventualele proceduri suplimentare comunicate de organizatori pentru emiterea documentelor de participare.

7. Mapa evenimentului
Fiecare participant se va prezenta la Infostand pentru a primi mapa evenimentului, în măsura în care aceasta este prevăzută în format fizic pentru ediția respectivă.
Mapa poate conține materialele conferinței, programul manifestării, informații utile pentru participanți, precum și materiale furnizate de partenerii și sponsorii evenimentului.
Organizatorii își rezervă dreptul de a distribui materialele atât în format fizic, cât și în format digital, în funcție de logistica evenimentului.

8. Ecusoane și elemente de identificare
Participanții sunt rugați să poarte ecusonul și brățara  pe toată durata manifestării și, după caz, orice alt element de identificare pus la dispoziție de organizatori.
Ecusonul este personal, netransmisibil și poate fi solicitat spre verificare de către organizatori, personalul de acces, reprezentanții locației sau alte persoane desemnate în acest sens.
În cazul pierderii ecusonului, participantul are obligația de a anunța imediat Infostandul. Emiterea unui nou ecuson rămâne la latitudinea organizatorilor și poate fi condiționată de verificarea identității și a statutului de participant.

9. Accesul în locația evenimentului
Accesul în spațiul de desfășurare al evenimentului se va face pe baza ecusonului primit odată cu înregistrarea la Infostand.
Participanții își vor putea alege locurile în baza principiului „primul venit, primul servit”, în limita locurilor disponibile. Organizatorii pot rezerva anumite locuri sau zone pentru invitați oficiali, speakeri, moderatori, parteneri sau reprezentanți instituționali.
Participanților li se recomandă să se deplaseze din timp în spațiul de desfășurare al sesiunilor, pentru a evita întârzierile și pentru a facilita buna desfășurare a programului.
Organizatorii își rezervă dreptul de a restricționa accesul într-o anumită sală sau zonă în situația atingerii capacității maxime, a unor motive de siguranță sau a altor rațiuni organizatorice.


10. Accesul la internet
Conexiunea la internet poate fi disponibilă prin acces wireless în incinta locației, în funcție de infrastructura tehnică disponibilă.
Datele de conectare pot fi comunicate în materialele conferinței, la Infostand sau prin alte mijloace stabilite de organizatori.
Organizatorii nu garantează funcționarea continuă, viteza, disponibilitatea permanentă sau compatibilitatea conexiunii la internet cu toate dispozitivele utilizate de participanți.

11. Programul conferinței
Programul conferinței va fi comunicat prin intermediul site-ului oficial, al materialelor evenimentului și/sau prin anunțuri realizate în cadrul conferinței.
Programul poate suferi modificări ca urmare a unor motive organizatorice, logistice, tehnice, medicale, instituționale sau independente de voința organizatorilor, inclusiv modificări privind ordinea sesiunilor, intervalele orare, sălile de desfășurare, lectorii, moderatorii sau activitățile conexe.
Orice modificări vor fi comunicate prin mijloacele considerate adecvate de către organizatori. Participanții au obligația de a urmări informațiile oficiale comunicate pe durata evenimentului.

12. Informații pentru lectori
Sunt acceptate spre prezentare doar materialele digitale care respectă condițiile tehnice comunicate de organizatori.
Lectorii au responsabilitatea de a transmite materialele în termenul și în formatul solicitat, astfel încât acestea să poată fi verificate și integrate corespunzător în programul tehnic al conferinței.
Organizatorii își rezervă dreptul de a refuza utilizarea materialelor care nu respectă cerințele tehnice, formatul solicitat, standardele de calitate sau regulile conferinței.

13. Politica media
Fotografierea, filmarea, înregistrarea audio sau video a evenimentului de către participanți, terți, colaboratori sau reprezentanți media sunt permise doar cu acordul prealabil al organizatorilor și cu respectarea regulilor comunicate pentru desfășurarea evenimentului.
Organizatorii își rezervă dreptul de a limita sau interzice orice activitate de fotografiere ori filmare care afectează desfășurarea sesiunilor, încalcă drepturile altor participanți, vizează materiale confidențiale sau contravine regulilor conferinței.

14. Foto, video și utilizarea imaginii
Pe durata conferinței pot fi realizate fotografii, filmări video, înregistrări audio, transmisii live și alte materiale media de către organizatori, operatorul evenimentului, parteneri media sau prestatori autorizați.
Aceste materiale pot fi utilizate în scop de arhivare, documentare, promovare, comunicare publică, informare, marketing și prezentare a edițiilor curente sau viitoare ale evenimentului, pe website, în social media, în materiale tipărite, în comunicate și pe alte canale oficiale ale conferinței.
Participanții sunt informați că prezența în cadrul evenimentului poate conduce la captarea incidentală a imaginii lor în materiale foto-video de ansamblu realizate în cadrul manifestării.
Persoanele care au obiecții justificate privind utilizarea imaginii lor sunt rugate să informeze organizatorii sau echipa de la Infostand, pentru analizarea unor măsuri rezonabile în concret, în măsura posibilului.

15. Catering
Pauzele de cafea vor fi servite conform programului oficial al conferinței, în spațiile special desemnate de organizatori.
În funcție de formatul evenimentului, organizatorii pot oferi și alte servicii de catering sau facilități asociate, conform programului și condițiilor anunțate.
Organizatorii își rezervă dreptul de a modifica, adapta sau restrânge aceste servicii în funcție de considerente logistice, operaționale sau contractuale.
Participanții au obligația de a informa organizatorii, în timp util, cu privire la eventuale alergii, intoleranțe alimentare, restricții dietetice sau alte particularități relevante legate de alimentație, în măsura în care organizatorii au pus la dispoziție o modalitate de comunicare a acestor informații anterior evenimentului.
Organizatorii vor depune eforturi rezonabile pentru a transmite mai departe aceste informații către furnizorii de servicii de catering, însă nu pot garanta absența completă a urmelor de alergeni, a contaminării încrucișate sau compatibilitatea absolută a preparatelor cu toate nevoile alimentare individuale.
Participanții sunt responsabili să verifice cu atenție produsele consumate și să solicite informații suplimentare atunci când consideră necesar. Organizatorii, operatorul evenimentului și furnizorii implicați nu pot fi ținuți răspunzători pentru reacții adverse, incidente sau prejudicii cauzate de necomunicarea în prealabil a unor informații medicale sau alimentare relevante ori de existența unor riscuri inerente asociate procesării și servirii alimentelor.


16. Electricitate
Rețeaua electrică din România funcționează la 230V și o frecvență de 50 Hz.
Participanții care utilizează echipamente electrice personale sunt responsabili pentru compatibilitatea acestora cu rețeaua disponibilă în locație și, după caz, pentru utilizarea adaptoarelor necesare.
Organizatorii nu își asumă răspunderea pentru eventualele probleme tehnice cauzate de utilizarea unor echipamente incompatibile.

17. Medicamente și primul ajutor
În caz de urgență medicală, incendiu sau alt incident, participanții sunt rugați să apeleze 112 și să anunțe imediat echipa organizatorică sau personalul locației.
În cadrul evenimentului va exista o trusă de prim ajutor, precum și elementele de siguranță prevăzute de locație. Participanții au obligația să respecte instrucțiunile organizatorilor și ale personalului locației, să consulte planurile de evacuare afișate și să urmeze căile de evacuare indicate în cazul unei situații de urgență.

18. Pierdut și găsit
Bunurile găsite în cadrul evenimentului pot fi predate la Infostand.
Pentru a raporta pierderea unui bun, participanții sunt rugați să se adreseze Infostandului și să furnizeze toate informațiile relevante pentru identificarea obiectului.
Organizatorii pot facilita centralizarea bunurilor găsite, însă nu garantează recuperarea acestora și nu își asumă răspunderea pentru pierderea, furtul sau deteriorarea bunurilor personale.

19. Telefoane mobile
Vă rugăm să păstrați telefoanele mobile pe modul silențios pe tot parcursul sesiunilor, prezentărilor și activităților oficiale din cadrul conferinței.
Participanții sunt rugați să evite orice comportament care poate afecta desfășurarea normală a programului, inclusiv conversațiile zgomotoase sau utilizarea inadecvată a dispozitivelor electronice în timpul sesiunilor.

20. Fumatul
Fumatul este permis doar în locurile special amenajate, cu respectarea regulilor impuse de locație și a cadrului legal aplicabil. În spațiile interioare sau în alte zone în care fumatul este interzis, nu este permisă utilizarea țigărilor clasice, a țigărilor electronice, a dispozitivelor de tip vape, IQOS sau a altor produse similare.
Participanții au obligația de a respecta toate restricțiile privind fumatul și utilizarea acestor produse pe întreaga durată a evenimentului.

21. Reguli de conduită
Participanții sunt rugați să adopte pe toată durata evenimentului un comportament civilizat, profesionist și respectuos față de ceilalți participanți, lectori, organizatori, parteneri și personalul locației.
Nu sunt permise comportamentele agresive, discriminatorii, ofensatoare, abuzive, perturbatoare sau orice alte conduite care pot afecta siguranța, buna desfășurare a conferinței sau imaginea evenimentului.
Participanții sunt rugați să aibă o ținută adecvată cadrului profesional și academic al evenimentului, corespunzătoare unei conferințe medicale.
De asemenea, nu sunt permise activități de promovare, distribuire de materiale, vânzare, recrutare, activări comerciale sau alte inițiative similare fără acordul expres al organizatorilor.
Organizatorii își rezervă dreptul de a restricționa accesul sau de a dispune îndepărtarea din spațiile conferinței a oricărei persoane care încalcă prezentul ghid sau dispozițiile organizatorice, fără obligația de rambursare a eventualelor taxe achitate.

22. Tombole și premii
În cazul organizării unor tombole, extrageri sau acordări de premii în cadrul conferinței, acestea se vor desfășura conform regulilor anunțate de organizatori.
Premiile pot fi acordate doar persoanelor prezente în momentul extragerii, dacă organizatorii nu comunică în mod expres alte condiții.
În cazul absenței persoanei desemnate câștigătoare, organizatorii pot decide redistribuirea premiului, efectuarea unei noi extrageri sau aplicarea altei proceduri comunicate în prealabil.

23. Răspundere și asigurări
Participarea la conferință se realizează pe propria răspundere a participantului, cu respectarea regulilor de conduită, acces și siguranță aplicabile evenimentului.
Atât organizatorii, cât și operatorul evenimentului nu își asumă răspunderea pentru rănirea persoanelor, pierderea, furtul, deteriorarea sau distrugerea bunurilor personale pe parcursul evenimentului, cu excepția situațiilor în care răspunderea revine în mod expres potrivit legii.
Tuturor participanților li se recomandă să preîntâmpine și să evite orice situații care pot conduce la rănirea persoanelor sau la pierderea ori distrugerea bunurilor.

24. Forță majoră și situații neprevăzute
Organizatorii nu pot fi ținuți răspunzători pentru neexecutarea totală sau parțială a obligațiilor privind desfășurarea evenimentului în situații de forță majoră, caz fortuit sau alte împrejurări independente de voința acestora.
În astfel de situații, organizatorii își rezervă dreptul de a modifica programul, formatul, locația, data de desfășurare sau alte elemente ale conferinței, în măsura necesară pentru continuarea sau reconfigurarea evenimentului.

25. Protecția datelor
Datele personale furnizate de participanți în contextul înscrierii și participării la eveniment vor fi prelucrate de organizatori în conformitate cu legislația aplicabilă privind protecția datelor.
Informațiile privind scopurile prelucrării, temeiurile legale, durata de stocare, destinatarii datelor și drepturile persoanelor vizate vor fi comunicate prin politica de confidențialitate sau prin nota de informare disponibilă prin canalele oficiale ale evenimentului.

26. Dispoziții finale
Prezentul ghid poate fi completat, actualizat sau modificat de organizatori ori de câte ori este necesar, în funcție de cerințele logistice, organizatorice, legale sau instituționale aplicabile conferinței.
Orice actualizare va produce efecte de la data comunicării sale prin canalele oficiale ale evenimentului.
Participanții au obligația de a consulta informațiile oficiale transmise de organizatori și de a respecta instrucțiunile comunicate pe întreaga durată a conferinței.
EMERGal promovează un cadru profesional sigur și respectuos. Nu sunt tolerate hărțuirea, intimidarea, comportamentele abuzive sau orice formă de discriminare
Participarea minorilor este permisă doar în condițiile stabilite de organizatori și, după caz, numai însoțiți de un adult sau cu acordul legal necesar.
Nu este permis accesul cu obiecte sau substanțe care pot pune în pericol siguranța participanților ori buna desfășurare a evenimentului.
Nu este permisă participarea la eveniment sub influența alcoolului, a substanțelor interzise sau în orice stare care poate afecta siguranța proprie ori a celorlalți.
Participanții sunt rugați să evite fotografierea sau filmarea de prim-plan a altor persoane fără acordul acestora, cu excepția situațiilor oficiale gestionate de organizatori.
Participanții sunt rugați să nu lase bagaje sau obiecte personale nesupravegheate în spațiile evenimentului.
Prin înscrierea și/sau participarea la eveniment, participanții confirmă că au luat la cunoștință prezentul ghid și se obligă să respecte regulile și instrucțiunile comunicate de organizatori pe toată durata conferinței.
Organizatorii își rezervă dreptul de a actualiza sau completa aceste informații ori de câte ori este necesar, în funcție de cerințele logistice, organizatorice, legale sau de siguranță aplicabile evenimentului. Orice modificări vor fi comunicate prin canalele oficiale ale conferinței.


27. Contact
Pentru informații suplimentare privind participarea la conferință, organizarea evenimentului sau aspectele logistice, vă rugăm să contactați echipa EMERGal prin datele de contact afișate în secțiunea oficială de contact a evenimentului.

